Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 175

2. A mester tevékenységi területe, feladatköre A szakma mesterszintű gyakorlása során előforduló legfontosabb feladatok: — Marketing tevékenységet végez: = piackutatási, = árképzési, = PR, = termékfejlesztési feladatokat lát el. — Az adott termék előállításához szükséges gyártáselőkészítési tevékenységet végez: = a rendelkezésére álló adatok alapján gyártási programot készít, = elkészíti (kapott dokumentáció esetén értelmezi) a gyártási dokumentációt, = átveszi a minta- vagy szerszámkészletet (szükség esetén legyártatja), = meghatározza és szükség szerint beszerzi a gyártáshoz szükséges alap- és segédanyagokat, = előkészíti a gyártáshoz szükséges szerszámokat, eszközöket. — Tevékenysége során formát, magot készít: = elkészíti a gyártáshoz szükséges formázó- és maghomok keveréket, = elkészíti a formákat, magokat, = öntésre előkészíti a formát (formákat), = tartós formába öntés esetén előkészíti a szerszámokat. — Végrehajtja az olvadék előállításra, öntésre vonatkozó feladatait: = összeállítja az olvasztáshoz szükséges betétet, = üzembe helyezi az olvasztóberendezést, = előállítja a folyékony fémet, szükség esetén kezeli az olvadékot, = végrehajtja az öntést. — Elvégzi az öntvénykikészítéshez kapcsolódó feladatokat: = kirámolja (üríti) a formaszekrényt, bontja a szerszámot, = elvégzi az öntvénytisztítást (homokolás, beömlő és táplálórendszer eltávolítás, szemcseszórás) és kikészítést, = minősíti az öntvényt, = szükség szerint öntvényjavításokat végez, = szükség esetén elvégzi az előírt hőkezelést, = hőkezelés után, igény estén revétlenítést végez. — Feladatai végrehajtása során minőségbiztosítási tevékenységet végez: = minősíti a beszállítókat, = biztosítja az alap- és segédanyagok elkülönített azonosított tárolását, = gondoskodik a hitelesített mérőműszerek alkalmazásáról, = betartja a technológiai előírásokat, = szabályozza vagy végrehajtja a gyártás előtti, a gyártásközi és végellenőrzést, = gondoskodik az öntvény azonosításáról, = hibamegelőző és helyesbítő tevékenységet folytat, = szabályozza a dokumentálás rendjét. — A tevékenységet előírás szerint dokumentálja: = a hatósági előírások betartását, = a munkaügyi nyilvántartást, = a minőségbiztosítási rendszer szerinti gyártási folyamatot, = a kiemelt gépek esetében gépidő nyilvántartást, = az elvégzett karbantartásokat, = a műszaki fejlesztési tevékenységet, = a szükséges adatszolgáltatási tevékenységet. — Műszaki fejlesztési tevékenységet végez: = javaslatot tesz a gyártás- és gyártmányfejlesztésre, = közreműködik a fejlesztés végrehajtásában, = részt vesz a műszaki fejlesztés eredményeinek kiértékelésében, = közreműködik az üzemszerű bevezetésben. — Humán erőforrás fejlesztési tevékenységet végez: = továbbképzi önmagát, = gondoskodik a munkatársak tovább- és átképzéséről, = minősíti beosztottjait, = gondoskodik a szakmai utánpótlás-nevelésről, = együttműködik a munkavállalói érdekképviselettel. — Tevékenysége során betartja a jogszabályokat, hatósági előírásokat: = a munka-, tűz- és környezetvédelmi törvény és az ehhez kapcsolódó rendeletek előírásait, = a Munka Törvénykönyvének előírásait, = a közegészségügyi előírásokat, = a biztonságtechnikai előírásokat, = a számviteli törvény rendelkezéseit, = az adózás rendjéről szóló törvényt, = részt vesz a belső szabályzatok kidolgozásában. — Karbantartási tevékenységet végeztet: = megtervezi a karbantartást, = hibaelemzést végeztet, = diagnosztikai méréseket végeztet, = üzemzavart elhárít, = elvégezteti a karbantartást, = karbantartás után átveszi a berendezést. III. Szakmai követelmények

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes